
Dobrovoľný hasičský zbor Štrba
Vás pozývajú na
15. ročník súťaže mladých hasičov
Memoriál štrbských hasičov

Dátum a miesto konania :

25.5.2025 o 10.00 h – nedeľa - Štrba - futbalový štadión ŠK Štrba (terén podľa počasia trávnik/asfalt)

Kategórie :
dve – samostatný kolektív chlapcov (aj zmiešaný) a samostatný kolektív dievčat od 8 do 16 rokov. Pri súťažiacom mladšom ako 8 ročnom sa počíta vek 8 rokov. Ak je v dievčenskom kolektíve aspoň jeden chlapec, kolektív sa zaradí medzi chlapcov. Počíta sa vek 9 členov družstva, ktorí plnili disciplínu /nie desiatich/ Vek súťažiacich sa u 10-členných družstiev počíta a overuje ku dňu súťaže podľa Pravidiel pre celoštátnu hru PLAMEŇ. V roku súťaže 2025 nesmie súťažiaci dovŕšiť 17 rokov /ročník 2008/. Kolektív si môže zapožičať člena z iného KMH. Súťažiaci smie štartovať na jednej súťaži najviac za 2 družstvá.  

Prihlasovanie : https://startovky.eu/startovky do 23.5.2025. Uviesť  názov DHZ-ZŠ, kategóriu, počet požadovanej stravy. Každý DHZ - ZŠ môže prihlásiť viac kolektívov. Tlačivá prihlášok družstiev i jednotlivcov sú zverejnené na www.podtatranskahl.sk a FB PODTATRANSKÁ HASIČSKÁ LIGA. Kolektív sa zúčastňuje súťaže na vlastnú zodpovednosť v zmysle prehlásenia v tlačive „  ROK 2025 - Súpiska – 10-členné družstvá“.

Informácie k súťaži : 0915 922 654 - Ján Zluky, veliteľ DHZ

Prezentácia :
Minimálne 15 min. pred štartom s vyplnenou súpiskou. Pri vstupnej kontrole musí každý súťažiaci  predložiť preukaz mladého hasiča a preukaz poistenca (stačí fotokópia preukazu poistenca). Pri úmyselnom pozmeňovaní údajov v súpiske bude kolektív vylúčený zo súťaže. V prípade nepredloženie preukazu, alebo predloženie neplatného preukazu, bude členovi kolektívu pripočítaný max. vek 16 rokov. Kolektív nebude pripustený na štart ak bude pochybnosť pri štartujúcom o veku 16 rokov.

Štartovné, stravovanie a občerstvenie :
Za každý 10 členný KMH je 10,0 eur, ktoré je potrebné zaplatiť pri prezentácií. V prípade záujmu je stravné 2,50 - € na osobu, objednáva sa pri prihlasovaní a zaplatí sa spolu so štartovným pri prezentácií. Organizátor garantuje stravu len prihláseným družstvám. Občerstvenie v priebehu súťaže bude zabezpečené v mieste konania a hradí si ho každý sám.
 
Zdravotná služba : Zabezpečená usporiadateľom DHZ Štrba

Časový rozpis :  
8.00 - 8.30 h - prezentácia a porada rozhodcov
8.45 h -  pokyny vedúcim družstiev k súťaži
9.00 h – nástup účastníkov, otvorenie súťaže, plnenie disciplín

Plnenie disciplín :
Celá súťaž bude prebiehať podľa novelizovaných Pravidiel pre celoštátnu hru PLAMEŇ platných od 1.1.2025 zverejnených na www.dposr.sk a týchto pokynov. Ochranné prilby sú povinné. Družstvo súťaží v rovnošate alebo jednotnom športovom oblečení, ktoré zakrýva kolená a lakte. Obuv ľubovoľná – povolené sú gumotextilné kopačky. Je zakázané používať obuv s klincami ( kovové výstupky). Kolektív má na každú disciplínu jeden pokus. Vedúci družstva označený výstražnou vestou môže byť prítomný s hlavným rozhodcom pri hodnotení súťažnej disciplíny. Kolektív má na každú disciplínu jeden pokus.
1. požiarny útok s prekážkami (CTIF) – medzinárodný 
 Kolektív si zabezpečí píšťalku a vlastné alebo požičané ručné  prenosné vedrové - džberové striekačky. Útok je na nástrek s objemom 5 litrov (signalizácia optická aj akustická). Uzly budú hodnotené podľa vyobrazenia s popisom v platných Pravidlách hry PLAMEŇ podľa Smernice ÚzO DPO SR Poprad 1/2025.  
      2. štafetový beh na 400 m  s prekážkami - medzinárodný                                 
podľa Pravidiel hry Plameň a týchto pokynov. Jednotlivé úseky štafety budú vedľa seba - protismerne. Technické prostriedky na disciplínu zabezpečí organizátor, vlastné hadice, prúdnicu  a rozdeľovač môže družstvo použiť na 9. úseku. Aj slovná pomoc vedúceho pri plnení disciplín nie je povolená !    
MTZ :
Náradie a výzbroj zabezpečí usporiadateľ. Na požiarnom útoku s prekážkami (CTIF) musí kolektív použiť vlastné, alebo požičané ručné prenosné striekačky s držiakom hadíc (usporiadateľ ich nezabezpečuje) s DIN spojkou pre napojenie hadice, môže použiť vlastné štyri „C“ hadice na prvý úsek dráhy. Na štafete 400 m môže použiť vlastnú štafetovú prúdnicu dĺžky min. 25 cm, na 9. úseku vlastné hadice dĺžky 15 m a rozdeľovač na troch podperách. Vlastné náradie bude po ukončení pokusu kontrolované. Ak vlastné náradie nebude spĺňať požadované parametre, kolektív bude mať neplatný pokus.
Protesty :
Podľa platných Pravidiel pre celoštátnu hru PLAMEŇ s vkladom 5,- €. Videozáznamy sa nepripúšťajú. V prípade nešportového, alebo nedisciplinovaného správania sa členov kolektívu, vedúceho kolektívu, alebo funkcionárov kolektívu, bude kolektív vylúčený zo súťaže.
Celkové hodnotenie :
Hodnotenie bude podľa platných novelizovaných medzinárodných CTIF Pravidiel pre celoštátnu hru Plameň.  V prípade, ak sa aj po skončení súťaže zistí, že údaje boli pozmeňované, bude kolektív dodatočne diskvalifikovaný. Diskvalifikujú sa aj jednotlivci z daného DHZ – ZŠ v súťaži jednotlivcov. Ak diskvalifikovaný kolektív, alebo jednotlivci získajú ceny, musia ich vrátiť. Putovné ceny sa neudeľujú.
  Nakoľko v oboch kategóriách boli prvé putovné poháre po troch víťazstvách odovzdané, výbor DHZ Štrba  rozhodol, že tieto budú už trvalo putovné a na podstavec sa budú nalepovať štítky s víťazmi jednotlivých ročníkov. 




Doterajší víťazi :		chlapci	                                            dievčatá

1. ročník – 2009		DHZ Gerlachov                                          DHZ ZŠ Šuňava
2. ročník – 2010		DHZ Gerlachov                                          DHZ ZŠ Šuňava
3. ročník –2011		DHZ  Šuňava                                              DHZ ZŠ Šuňava        
4. ročník – 2012		DHZ   Šuňava                                             DHZ  ZŠ Šuňava
5. ročník – 2013		DHZ  Šuňava                                              DHZ ZŠ Šuňava
6. ročník – 2014		DHZ  ZŠ Šuňava                                         DHZ ZŠ Šuňava
7. ročník –  2015		DHZ ZŠ Šuňava I.                                       DHZ ZŠ Šuňava
8. ročník - 2016	           DHZ ZŠ Šuňava I.		                     DHZ ZŠ Šuňava I
9.ročník – 2017                     DHZ ZŠ Šuňava I.                                       DHZ ZŠ Šuňava              
10.ročník – 2018                   DHZ ZŠ Šuňava II                                      DHZ ZŠ Šuňava I
11.ročník – 2019                   DHZ ZŠ Šuňava                                          DHZ ZŠ Šuňava
12.ročník – 2022                   DHZ ZŠ Šuňava                                          DHZ ZŠ Šuňava 
13. ročník – 2023                  DHZ ZŠ Šuňava                                         DHZ Vikartovce
14. ročník – 2024                  DHZ Štrba I                                                DHZ ZŠ Šuňava I

V rokoch 2020 a 2021 sa súťaže nekonali z dôvodu nariadení Covid 19.

Srdečne Vás pozývame a tešíme sa na Vašu účasť !

    DHZ ŠTRBA

